Op art

**Op art** (od optička umjetnost) je umjetnički stil  koji je nastao i razvijao se krajem 50-ih i početkom 60-ih godina 20. vijeka

Op art slike daju iluziju kretanja, kad ih gledaoc dulje promatra, pojavljuju se skrivene slike, treperenje i vibracije uzoraka, ponekad mogu izazvati i bol u oku.

## Historijski kontekst

Op art se razvio na tragu konstruktivističkih istraživanja Bauhausa iz tridesetih godina 20. vijeka.

### Rodonačelnici ''Op arta''
Termin *Op art* se prvi put pojavio u medijima u časopisu *Time* u otobru1964, Već znatno ranije pojavila su se djela koja su bila u duhu *op-arta*. Mađarski slikar Victor Vasarely je naslikao sliku *Zebre* (1938), na kojoj su bile samo crne karakteristične pruge bez ičeg drugog. Na tragu *op-arta* bila su djela John McHalea izložena na izložbi *To je jučer* 1956 i njegova serija Pandora iz 1962.

Slikar Arnold Alfred Schmidt izložio je 1960-ih svoje velike *op-art* crno bijele slike u galerijima New Yorka.
### Izložba ''The Responsive Eye''
Za razvoj Op arta kao stila bile su značajne zagrebačke Nove tendencije, osobito prve dvije izložbe 1961 i 1963 na kojem su izlagali brojni Op art slikari.
Za planetarnu popularnost stila bila je zaslužna Newyorška izložba pod nazivom *The Responsive Eye* (Prijemčivo oko), u Muzeju moderne umjetnosti 1965, koju je osmislio William C. Seitz. Na izložbi su sudjelovali svi veliki slikari tog stila; Frank Stella, Ellsworth Kelly, Alexander Liberman, Victor Vasarely, Richard Anuszkiewicz i Bridget Riley.

Ova izložba je iznimno dobro prihvaćena kod publike, ali ne baš toliko dobro kod likovne kritike. Kritičari su odbacivali op-art govoriviši da to nije ništa više od optičke iluzije, i gomile jeftinih trikova za varanje oka. Bez obzira na to, op-art je postao izuzetno popularan, i ubrzo masovno korišten u grafičkom dizajnu i industriji, pojavio se i modni stil inspiriran Op artom.

### Karakteristike pravca
Slikari Op arta koristili su se znanjima iz geometrije i optike. Oni su ispočetka radili samo crno bijele slike, na njima su tako postavljali geometrijske likove da postignu optičku iluziju i dojam pokreta ili nestabilnosti. Optička iluzija nije bila novost, i prije se koristila u svim vidovima umjetnosti, novost kod op arta je bila njena primjena u svim mogućim pravcima.

## Velike izložbe posvećene Op artu
* *L'oeil Moteur, art optique et cinetique 1960-1975*, Musee D'Art Moderne et Contemporain, Strasbourg, Francuska, 13. maj - 25. septembar 2005.
* *Op Art*, Schirn Kunsthalle, Frankfurt, Njemačka, 17. februar - 20. maj 2007.
* *The Optical Edge*, The Pratt Institute of Art, New York, Amerika, 8. mart - 14. april 2007.
* *Optic Nerve: Perceptual Art of the 1960s*, Columbus Museum of Art, Columbus, Ohio, Amerika, 16. februar - 17. jun 2007.

## Poznati umjetnici Op arta
* Getulio Alviani
* Bridget Riley
* Carlos Cruz-Díez
* Günther Uecker
* Jesús Rafael Soto
* John McHale
* Julian Stanczak
* Julio Le Parc
* Richard Allen
* Richard Anuszkiewicz
* Tony DeLap
* Victor Vasarely
* Yaacov Agam
* Youri Messen-Jaschin
* Josef Albers
* Günter Fruhtrunk
* Ludwig Wilding
* Miroslav Šutej
* Ivan Picelj

## Reference

## Bibliografija
* Frank Popper: Origins and Development of Kinetic Art, New York Graphic Society/Studio Vista, 1968
* Frank Popper: From Technological to Virtual Art, Leonardo Books, MIT Press, 2007
## Vanjske veze

* Opartica - Online Op Art Tool 
* Op Art na portalu Artcyclopedia 
* Bridget Riley and Op Art
* Tate Glossary/Op Art